ขอสอบถามหน่อยค่ะคือหนูเป็นทอนซิลอักเสบมีหนองร่วมด้วย เป็นตั้งแต่วันที่ 24 กรกฎาคม 2560 จนถึงวันนี้ยังไม่หายเลยค่ะ วันแรกที่เป็นมีอาการเจ็บคอนิดนึงแล้วเหมือนจะมีอาการไม่สบาย เลยเอาไฟฉาย ส่องดู เห็นมีจุดสีขาวๆอยู่รอบบริเวณทอนซิลข้างซ้าย ตอนบ่ายเลยไปหาคลีนิค แล้วก็ให้ยามาหนูกินยาตามที่สั่ง 1 อาทิตย์ผ่านไปยาหมด เลยไปหาอีกที่นึง พออาทิตย์ที่ 2 มีอาการปวดกรามร้าวไปถึงหูนิดหน่อย หนูคิดว่าคงไม่เป็นอะไรเลยไม่ได้บอก นัดฉีดยา 3 เข็ม 3 วันติด แต่หนูฟังอธิบายไม่เข้าใจแล้วพยาบาลไม่มีใบนัดให้หนู เลยได้ฉีดแค่ 1 เข็ม ให้ยาแก้อักเสบมากินตามเคย 1 อาทิตย์ หนูกินจนยาหมด อาการยังเหมือนเดิมยังคงคงที่ หนูเลยกลับไปหาอีกที แล้วก็ให้หนูกลับไปฉีดยา 3 เข็ม 3 วันติดเหมือนเดิม พร้อมทั้งบอกอาการว่ามีอาการปวดตรงกรามร้าวไปที่หู ฉีดยาให้แล้วให้ยาคลายกล้ามเนื้อกับยาแก้ปวดมาทานลดอาการปวดร้าว หนูไปฉีดยาตามที่สั่งครบ 3 วันติดกินยาตามที่สั่งจนหมด ฉีดยาเข็มสุดท้ายอาการทอนซิลดีขึ้นหนองหายไป แต่อาการปวดกรามยังไม่ทุเลาลง จนตอนนี้ยาหนูหมดไปแล้ว แล้วหนูก็ไปหาอีกที่นึง เขาฉีดยาให้หนู 1 เข็มให้ยามาทานเป็นยาฆ่าเชื้อแล้วก็ให้เบตาดีนมาบ้วนปาก หนูกินยาครบ 1 อาทิตย์ตามที่สั่ง อาการของหนูยังไม่หาย แต่อาการของหนูล่าสุดตอนนี้คือ ไม่เจ็บคอไม่มีไข้แต่ส่องดูทอนซิลยังคงเป็นหนอง สาเหตุเกิดจากอะไรหรอคะ
สวัสดีค่ะ การมีหนองชัดเจนอยู่ทีต่อมทอนซิลนั้น น่าจะเกิดมาจากต่อมทอนซิลอักเสบและติดเชื้อ การวินิจฉัยอื่นที่เป็นไปได้เช่นคออักเสบจากเชื้อแบคทีเรีย หรือเป็นนิ่วที่ต่อมทอนซิลโดยภาวะต่อมทอนซิลอักเสบ คือการอักเสบและติดเชื้อบริเวณต่อมทอนซิลมักเกิดจากเชื้อแบคทีเรีย ทำให้เห็นเป็นหนอง มีอาการเจ็บที่คอ ไอ กลืนลำบาก มีไข้สูง การรักษาคือการรับประทานยาฆ่าเชื้อ ยาแก้ไอ และยารักษาตามอาการอื่นๆ ดื่มน้ำมากๆและพักผ่อนโดยควรได้รับยาฆ่าเชื้อให้ครบตามที่แพทย์สั่งและกลับไปติดตามอาการ หลังได้รับยาฆ่าเชื้อประมาณ 72 ชั่วโมงเป็นต้นไป อาการควรจะดีขึ้น หากอาการยังคงมีอยู่ อาจจะเกิดจากการวินิจฉัยที่ยังไม่ถูกต้อง ยาฆ่าเชื้อที่ยังไม่ครอบคลุม หรือการกินยาผิดหรือกินไม่ครบ แนะนำควรกลับไปพบแพทย์เพื่อตรวจซ้ำ